《衢州道中八月廿一日为余六十生辰感赋》
清代·陈柄德

镜里勋名春梦婆，一周花甲竟如梭。命中磨砺惟余毒，天下名如贶我多。

久愧悬弧虚壮志，敢因捧檄作劳歌。只愁堂上星星白，罄尽瓶罍可奈何。

作者简介：字伯谦，号吉甫，江阴陈墅人，乾隆丁酉拔贡，朝考一等第一名，因病未用，誊录议叙丰县教谕，荐授旌德知县。道光六年卒，年七十六。著有嵎如集。